《次韵志归十首》
元代·方回

近城一耕叟，仅有使牛能。
人似愚偏寿，家由俭故兴。
不知求仕宦，未省结交朋。
笑我儒冠误，今如退院僧。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。